runetrust/blame-folketinget-dk huggingface dataset:
Margrethe Vestager (RV), 2001-03-28:
Nu er det jo sådan, at lærere ikke kun er fagpersoner, men netop er professionelle undervisere, og det, som er en lærers force, er evnen til at tilrettelægge og begrunde og dokumentere sit metodevalg og gennemføre undervisningen. Derfor tror jeg samlet set, at vi faktisk har en ret velkvalificeret og også meget engageret lærerstab.
Rikke Hvilshøj (V), 2004-06-03:
Jeg vil sådan set først og fremmest godt høre, om fru Marianne Jelved vil erkende, at det vil stige. Og så vil jeg spørge Det Radikale Venstre, om det er helt underordnet for Det Radikale Venstre, hvor mange udlændinge der kommer hertil, og hvor stort et pres det giver på integrationsindsatsen.
Victoria Velasquez (EL), 2020-02-18:
Og hvad forordningen angår, har vi også en række spørgsmål, som følger op på vores behandling af det i Europaudvalget til at starte med, og som jeg vil stille under udvalgsbehandlingen, sådan at vi kan vurdere det på et oplyst grundlag og så se ud fra det, hvad vi kommer til at stemme.
Lars Løkke Rasmussen (M), 2024-12-18:
Opgaven vil bl.a. være at sætte fokus på fordele og ulemper ved konventionerne gennem afholdelse af seminarer og ekspertkonferencer, ligesom ambassadøren skal facilitere drøftelser på politisk niveau, også i stor udstrækning med afsæt i den analyse, der nu er forankret i Justitsministeriet.
Jesper Langballe (DF), 2010-04-15:
Men hr. Rasmus Jarlov er her på Christiansborg en del af et flertal, som virkelig kunne gøre noget, og som jeg vil sige også kunne give de enkelte skoler og også de enkelte kommuner et rygstød, så de virkelig følte det legitimt, at de ikke hele tiden skal fedte for at tækkes alle, men kan sige klart og tydeligt nej.
Mikkel Dencker (DF), 2006-02-07:
Men jeg kan berolige med, at vi i Dansk Folkeparti godt kan støtte elementerne i lovforslaget, også dem, som ikke har noget med Seestulykken af gøre, og at vi derfor vil stemme for dette lovforslag som helhed, også selv om vi ikke bryder os om, at æbler, pærer og bananer blandes sammen.
Carsten Bach (LA), 2019-02-26:
Det er målsætninger, der langt hen ad vejen og nødvendigvis og forventeligt vil blive skærpet, som det også er forudsat i Parisaftalen, ligesom produktstandarder og krav til f.eks. bilers CO 2 -udledning og bygningers energiforbrug i hele EU bør skærpes og ske efter udledning og ikke i forhold til værdi.
Lars Boje Mathiesen (NB), 2020-12-02:
Og hvis man skal skrive under på, at man er enig i det, der står i epidemiloven, og i, hvilke beføjelser man giver til Folketinget eller til en minister, så skal der da også følge nogle rettigheder med til erhvervslivet, så erhvervslivet én gang for alle ved, hvilke rettigheder de har.
Line Barfod (EL), 2009-05-07:
Det er f.eks. at sikre, at der bliver gjort en langt større indsats på det forebyggende og sociale arbejde, og at man sikrer, at det er en langsigtet indsats i stedet for de her korte projekter, og at politiet også er til stede på lang sigt og ikke kun, når der bliver skudt, så man ved, at der er politi i lang tid.
Svend Erik Hovmand (V), 2002-05-29:
Men jeg er også enig med de erhvervsledere, som siger, at hvis det bare er en omfordeling; hvis det betyder, at de samme virksomheder skulle have levet med endnu flere nye grønne afgifter, endnu flere administrative byrder, endnu flere omkostninger af den ene eller den anden slags, som vi kender det fra den socialdemokratiske regerings tid; så er fidusen ikke så god.
Jesper Petersen (SF), 2009-04-14:
Så SF kan ikke støtte forslaget her, men jeg vil gerne opfordre skatteministeren til at sikre, at der bliver givet grundig information om valgmulighederne, når man skal have en ny nummerplade, så man, hvis man ikke ønsker EU-symbolet på den, har fået tilstrækkelig information og kan blive fri.
Karsten Lauritzen (V), 2014-11-20:
Og der skal jeg bare spørge ministeren, om ministeren lige vil redegøre for, hvad man umiddelbart forventer vil være konsekvenserne af vedtagelse af det forslag, der ligger her, og om ministeren virkelig forventer, at det får afgørende betydning for asyltilstrømningen til Danmark, altså de ændringer, som regeringen lægger op til i L 72 – for sådan forstod jeg det, ministeren sagde i sin indledende bemærkning.
Nikolaj Villumsen (EL), 2015-11-10:
Men det er jo for os i Enhedslisten – og jeg håber også, det er det for flertallet i Folketinget – helt afgørende at vide, om den militære indsats, som Danmark yder i den sammenhæng, reelt bidrager til formålet, eller om den i stedet for kommer til at forværre situationen i den meget komplicerede konflikt, der er lige nu.
Martin Geertsen (V), 2021-02-23:
Vi ønskede bl.a. nedsættelse af et nyt epidemiudvalg i Folketinget, hvor den til enhver tid siddende regering skal finde opbakning til indgreb og restriktioner, altså i modsætning til nu, hvor regeringen sådan set bare kører af sted uden rigtigt at spørge nogen.
Per Clausen (EL), 2005-06-15:
Det andet, jeg vil sige, er, at den gigantiske forbrugsfest, der har været i whiskybæltet på grund af stigningerne i ejendomspriserne, som regeringen jo har valgt at frede, og hvor den i øvrigt fører en politik, der gør, at de yderligere stiger, er det, der har medført den enorme skævhed i samfundet, som vi ser nu, hvor det er meget svært at kombinere det med sammenhængskraften.
Tina Nedergaard (V), 2010-10-28:
Jeg vil sige, at med de ressourcer, der er givet under et til den offentlige sektor, forudsat at man skal følge EU's konvergenskrav og i øvrigt forhindre rentestigninger, som koster dyrt ude på de private arbejdspladser, så tror jeg faktisk på, at det her er det bedst mulige.
Ebbe Kalnæs (CD), 2001-01-11:
Men jeg ved, at når vi gør det på den måde, som vi gør det her i Danmark, så pynter det gevaldigt på vores betalingsbalance. Vi skal altså nå de mål, som vi har forpligtet os til, og vi går så effektivt, aggressivt til værks og er foran på de her områder, at det i dag betyder, at vi har for mere end 20 mia. kr. i eksport på energiteknologi bredt set.
Ebbe Kalnæs (CD), 2001-05-08:
For at tage udgangspunkt i en tidligere sag, som CD har lagt megen vægt på, var det sådan, at da man i sin tid solgte Tele Danmark, stemte CD faktisk ikke for salget ud fra den betragtning, at infrastrukturen - i dette tilfælde kobberet i jorden - mener vi, det er væsentligt at man ikke sælger.
Thomas Adelskov (S), 2007-05-02:
Problemstillingen er jo lige nøjagtig det der med, at man kan binde en medarbejder, uden at medarbejderen har mulighed for at sige ja eller nej, altså der, hvor man lige pludselig som virksomhed kan indgå en aftale, der begrænser den enkelte lønmodtagers mulighed for at kunne søge job i nogle andre virksomheder.
Jeppe Jakobsen (DF), 2017-04-20:
Men det kan man jo bare ikke bruge til noget, hvis man ikke er et af de fleste tilfælde, men er et af de tilfælde, som bliver sendt igennem det her – som vi er enige om formålsløse – udviklingsforløb, fordi der ikke er nogen udvikling, der kan gå den rigtige vej.
Inge-Lene Ebdrup (V), 2005-12-13:
Jamen jeg er også meget tilfreds, for det er jo netop, som hr. Per Clausen forsøger at sige på en anden måde, end jeg ville sige det, sådan, at de penge, der bliver brugt fra satspuljen, de penge, der nu bliver brugt fra Landsbyggefonden og også en meget stor del af finansloven netop er penge, som bliver brugt til udsatte grupper, netop til alle dem som hr. Per Clausen efterlyser at man skal gøre en indsats for.
Pernille Skipper (EL), 2022-03-15:
Det er ikke for at forklejne noget af det, men det er for at sige, at jeg tror, at vi skal passe rigtig meget på med at tro, at vi ud fra de enkeltsager, hvor vi hører den ene af de to sider i en meget konfliktfyldt sag, er i stand til at sige noget generelt om et system.
Henning Hyllested (EL), 2020-05-05:
Transporten er en af de helt store syndere, når det handler om CO₂, og når det handler om partikler i øvrigt, og vi lægger fra Enhedslistens side vægt på grøn transport, altså på jernbaner, herunder letbaner osv., og på cykelstier og cyklisme i det hele taget.
Astrid Krag (SF), 2008-02-27:
Så jeg vil bare være helt sikker på, at jeg har forstået ministerens to sidste svar ret: Mener ministeren, at de svar, der skal til, på de uroligheder, vi har set den sidste halvanden uge, alene er retspolitiske og alene ligger under justitsministerens område, eller vil ministeren godt anerkende, at der altså også skal nogle politiske svar på banen fra ministerens eget område, fra integrationsområdet?
Karen Hækkerup (S), 2012-11-28:
Derfor er det også rigtig, rigtig vigtigt ikke kun for beskæftigelsen, men også for integrationen, at sørge for, at folk ikke er på passiv forsørgelse, men at de bliver skubbet i gang med at tage en uddannelse eller får en hjælpende hånd til at komme ud på arbejdsmarkedet.
Helga Moos (V), 2002-11-07:
Grunden til, at vi gør det, er, at det her altså er en kompliceret sag. Der er iblandet interesser omkring miljø, der er naturinteresser, der er landskabsinteresser, der er fritidsinteresser, der er kulturmiljøinteresser, og så er der hele det økonomiske spørgsmål.
Frederik Vad (S), 2026-01-29:
Jeg har, sikkert ligesom jer, mine ordførerkolleger, også fået et brev fra generalsekretæren fra LGBT Asylum omkring frygt for, at nogle asylansøgere med minoritetsseksualitet måske vil være bekymrede for at kunne betro sig til myndighederne på den måde, som man skal gøre det på, nu hvor procedurerne bliver strammet så voldsomt op.
Jens Kirk (V), 1998-06-19:
Her på falderebet vil jeg også gerne spørge ministeren direkte vedrørende spørgsmål 21, hvor der står, at Skov- og Naturstyrelsen ikke vil være repræsenteret i brugergruppen, men at det er hensigten, at styrelsen skal yde sekretariatbistand til gruppens arbejde.
Line Barfod (EL), 2002-04-09:
Jeg skal ikke her fordybe mig i Metax' rolle som storsponsor i Farum Boldklub, men blot fremhæve, at tilsynsrådet i denne sag erkendte sin egen uformåenhed, og jeg citerer fra tilsynsrådets afgørelse: »Da en stillingtagen til spørgsmålet om, hvorvidt kommunen har varetaget usaglige hensyn i den foreliggende sag, vil forudsætte en vurdering af bevismæssige tvivlspunkter, som tilsynsrådet ikke har forudsætning for at foretage, har tilsynsrådet besluttet ikke at foretage videre.« Så tilsynsrådet kan altså ikke gå ind i sager, hvor der kan være bevistvivl.
Jens Peter Vernersen (S), 2006-03-15:
»Finder statsministeren, at statsministerens egne opsatte krav til ministrene og deres ægtefæller om oplysningspligt vedrørende økonomiske interesser er fyldestgørende opfyldt, når udviklingsministeren ifølge Ekstra Bladet den 9. marts 2006 ikke har givet oplysninger om sin ægtefælles interesser i flere østeuropæiske svinefarme, og hvilke initiativer vil statsministeren tage i den anledning?«
Henrik Høegh (V), 2011-12-01:
Jeg spørger bare: Det kan være godt, det kan være dejligt, at man øger afsætningen af økologiske produkter, men problemet er jo, at importen de seneste 10 år er blevet fordoblet og den danske økologiske produktion er steget med ca. 20 pct., så hvad har ministeren tænkt sig gøre, for at det her ikke blot bliver en forøgelse af importen?
Kristian Thulesen Dahl (DF), 2000-09-06:
Jeg har en måling, der blev foretaget af Forsa-instituttet for tv-stationen RTL her i forgårs, der viser, at 63 pct. af de adspurgte ville have bevaret D-marken i stedet for at indføre euroen, 77 pct. i de nye delstater.
Bjarne Laustsen (S), 2005-06-07:
Vi har jo oplevet i Fødevareudvalget, at dyrlægerne møder op og siger, at selv om de er samvittighedsfulde osv., bliver de presset til det yderste, og når man har dem på tomandshånd derude, kommer der endnu værre sager frem – sager, der simpelt hen ikke er tid til at rejse.
Per Clausen (EL), 2010-04-13:
Men det er klart, at Enhedslisten selvfølgelig vil blive ved med at fremsætte forslag og argumentere for løsninger, som forbedrer togtrafikken, og som forbedrer den kollektive trafik, og som situationen er nu, så gør vi det selvfølgelig med stor fornøjelse og glæde i Folketingssalen.
Mogens Jensen (S), 2006-03-22:
Hvis ministeren havde taget konsekvensen af det og havde sagt, at han går ind for, at det er det, som folk optager på, der skal belægges med en afgift, så kunstnerne kan få deres kompensation, for nu optager folk altså direkte på apparater i stedet for at optage på blanke medier, og derfor skal apparaterne pålægges en afgift til erstatning for afgiften på de blankbånd, som der bliver færre og færre af, ja, så kunne man have forstået logikken.
Astrid Krag (S), 2021-06-01:
Man skal jo bare være opmærksom på, at der er nogle forskellige juridiske dilemmaer eller udfordringer, eller hvad man kalder det på moderne dansk, i forhold til det her med, når man bliver 18 år og man er myndig, og så den rolle, forældrene har, både lavpraktisk, men også juridisk, som forældremyndighedsindehaver, før barnet er 18 år, og hvad det giver af partsstatus osv., holdt over for, at når man bliver 18 år, er man juridisk myndig.
Ole Sohn (SF), 1998-11-17:
Når Enhedslisten nu foreslår, at man laver en jobbank, så ser vi det fra SF's side som et forslag til, at man faktisk kan erstatte de fuldstændig perspektivløse offentlige puljejob med en jobbank, som ansætter folk på ordinære vilkår, og som så også går ind i det almindelige offentlige system både i stat, amt og kommune, sådan at de opgaver, der skal varetages, også bliver varetaget fremover, når tilskuddene falder væk.
Pernille Rosenkrantz-Theil (EL), 2004-09-07:
De presser også vores miljøpolitik: Strammer I miljølovene, jamen så flytter vi. Der er altså brug for nye arbejdspladser, og vi mener, at der skal satses på økologi og satses på omstilling til vedvarende energi, så vi kan få nye arbejdspladser.
Rasmus Prehn (S), 2018-05-09:
Men kan ministeren ikke bekræfte, at det er sådan, at man i alle de økonomiske planer, den siddende regering og den tidligere Venstreregering har lagt frem, har lagt til grund, at man skal ud at finde ret store og substantielle besparelser på SU-området, at man har lagt op til, at man vil reducere betydeligt i SU-systemet, og at man også vil fjerne hele ydelser på det her område?
Line Barfod (EL), 2002-01-10:
Det er helt urimeligt, at disse børn og unge, som i forvejen er i en meget svær situation, diskrimineres ved, at de skal betale skat af deres lommepenge, tøjpenge m.v. Den sidste del af forslaget, som omhandler skattefrihed for specialpædagogisk støtte ved videregående uddannelser, er vi i udgangspunktet positive over for, da der tilsyneladende blot er tale om at afhjælpe nogle utilsigtede konsekvenser af en tidligere vedtaget lovgivning.
Lene Espersen (KF), 2003-03-26:
Der er det naturligvis klart, at under den efterforskning, må man forsøge at tage de kontakter, man finder nødvendige for at få afklaret, hvorledes hærchefen er forsvundet, men naturligvis også, hvor hærchefen opholder sig. Som jeg tidligere har oplyst, vil vi selvfølgelig på det tidspunkt, når der er grundlag for det, bl.a. gennem nærmere oplysninger om hvor hærchefen befinder sig, følge op på det, og det vil også blive afklaret, om der er en mulighed for udlevering af hærchefen fra det pågældende land, såfremt det viser sig muligt.
Søren Søndergaard (EL), 2003-10-08:
, og hvis man hævdede, at der var masseødelæggelsesvåben i begyndelsen af året, kan der vel stadig væk være masseødelæggelsesvåben. Med de underholdende historier, vi har hørt om mobile laboratorier, og hvad ved jeg, er det jo klart, at Saddam Hussein stadig kan være i besiddelse af de masseødelæggelsesvåben og stadig kan bruge dem.
Mai Mercado (KF), 2014-05-08:
Hvis det nu bare var på grund af den økonomiske del, altså at fru Julie Skovsby sagde hvad med finansieringen og afviste det på baggrund af det og ellers bakkede op om intentionerne, så ville jeg alt andet lige kunne forstå det, for økonomisk ansvarlighed skal vi da være de første til at kunne forstå.
Martin Lidegaard (RV), 2017-03-23:
Jeg kunne egentlig godt tænke mig at spørge ministeren: Er ånden omkring bordet nede i Ministerrådet, når det handler om de her spørgsmål, om kapitalmarkeder og fælles beskyttelse og fælles sikring af vores finansielle mekanismer, rådgivning osv., stadig sådan, at her er alle lande med, uanset om man er med i euroen eller ej, uanset om man er med i, om jeg så må sige, den inderste kerne eller ej i forhold til det monetære samarbejde?
Tom Behnke (FP), 1998-11-26:
Det kunne godt være, det var en god idé, når priserne svinger så meget og i nogle tilfælde er høje, at vi så lod det være omfattet af Sygesikringen, ikke for at vi skal ind og give tilskud, for det behøver man jo ikke nødvendigvis, men alene det, at ordningen bliver omfattet af Sygesikringen, betyder, at man lægger sig på en fast pris.
Pia Christmas-Møller (KF), 2006-01-19:
Lige så uforstående vi er over for oppositionens halvhjertede støtte og krav om, at vi nu træffer beslutning om den 1. juli som såkaldt endelig exitdato, lige så sikkert er det, at vi ønsker, vi håber, og vi arbejder for, at den situation må opstå, hvor det vil være forsvarligt, ansvarligt og rigtigt at begynde en tilbagetrækning.
Mads Andersen (KF), 2021-04-27:
Men jeg synes også stadig væk, at der er nogle ting ved det her forslag, som vi er nødt til at tage med tilbage til udvalget og drøfte, fordi som forslaget ligger her, er vi jo så ikke klar til at stemme direkte for det, men vi er i hvert fald klar til at tage de elementer ud af det, som vi synes er gode, og diskutere dem i Retsudvalget.
Peder Hvelplund (EL), 2025-04-25:
Nej, og det er jo helt fair, at ordføreren ikke lige kender til de specifikke undersøgelser, jeg refererer til, men jeg kan så også spørge lidt mere generelt, i forhold til om ordføreren deler den opfattelse, at det, at man får samme muligheder som de klassekammerater, man går sammen med, for at kunne deltage på studieture i forbindelse med uddannelse, er noget, der kan styrke sammenhængskraften i et samfund, og
Ulla Tørnæs (V), 2013-02-28:
Men det er naturligvis al ære værd, at Enhedslisten på den måde forsøger at holde regeringen fast på de mange løfter, som den gav, ikke bare før valget, men jo også – som det er tilfældet her – i det regeringsgrundlag, som regeringspartierne udarbejdede, og som de i øvrigt var ret mange dage om at blive enige om.
Magnus Heunicke (S), 2025-11-05:
Når jeg så hører om de her eksempler, gør jeg det, at enten jeg selv eller min medarbejder forsøger at få kontakt med de konkrete virksomheder og formidler kontakten til Miljøstyrelsen for at være helt sikker på, hvad det er, der reelt stilles af krav, og hvad det er, det blevet til i den overordnede implementering.
Henning Hyllested (EL), 2016-01-26:
Det kommer nok ikke bag på nogen som helst, at vi synes, det her er et ualmindelig dårligt beslutningsforslag, og det har jeg sagt rigtig, rigtig mange gange fra den her talerstol til de rigtig, rigtig mange forslag, der er kommet fra højrefløjen, om at forhøje fartgrænsen på efterhånden alle typer veje – dog endnu ikke for alle typer køretøjer, men det kommer; det viste debatten om Tempo 100-campingvogne.
Sofie Lippert (SF), 2026-01-13:
Dermed står de videregående uddannelser nu uden statslige uafhængige analyser, for mens VIVE får noget af Børne- og Undervisningsministeriets bevillinger og har en vis erfaring med daginstitutioner, skoler og ungdomsuddannelser, har de ingen erfaring med det videregående område, ligesom der heller ikke på Uddannelses- og Forskningsministeriets område etableres en trækningsret.
Lene Espersen (KF), 2008-04-21:
Men vi gør også det, at vi går ind og ændrer straffelovens § 253, således at man i de allergroveste sager om flugtbilisme - altså der, hvor den anden person, den, man rammer, bliver pådraget en betydelig personskade; det kunne være, at vedkommende får et varigt handicap - som udgangspunkt minimum skal have en frihedsstraf på 2-3 måneder oveni.
Benny Engelbrecht (S), 2020-04-30:
Her er også understregningen af, at vi jo netop også har nogle særlige testfaciliteter, som flere ordførere også har nævnt, bl.a. på Nordfyn, og der synes jeg, at det er væsentligt at understrege, at de nye regler, der lægges op til her, som udgangspunkt ikke vil have en mere indgribende karakter for operationer i dronecentre end i dag, og samtidig indeholder reguleringen mulighed for en nemmere godkendelse af visse typer af droneoperationer, fordi reglerne muliggør, at en organisation, altså eksempelvis et testcenter, kan erhverve det, man kalder et LUC, Light UAS Operator Certificate.
Jens Rohde (V), 1998-04-16:
Vi kan som sagt fuldt tilslutte os den forhenværende kulturministers ord om, at fondens virksomhed med tiden er blevet mere og mere diffus, og at vi derfor må se, om vi kan formulere en lovgivning, der kan forfølge de resultater, som der er bred enighed om at vi skal nå rent kulturpolitisk.
Tom Behnke (KF), 2008-04-09:
Lovforslaget her er jo en genfremsættelse, og jeg vil i det store og hele henvise til, hvad jeg sagde på Det Konservative Folkepartis vegne ved førstebehandlingen af L 131 torsdag den 19. maj 2005 og ved førstebehandlingen af L 88 tirsdag den 27. februar 2007, og så vil jeg ikke trætte Tinget med at stå og gentage alt, hvad jeg sagde ved de lejligheder.
Aase D. Madsen (DF), 2000-04-05:
Ministeren er ellers meget forsigtig med hensyn til selv at tage planlægning ind i ministeriet, bl.a. kommer jeg til at tænke på kolonihaver, som tilsyneladende ikke har så stor en national interesse, men det var da billigere, for dér er der ikke involveret indirekte statsstøtte.
Benny Engelbrecht (S), 2022-05-04:
Nej, det er faktisk sådan, at det er Norge, der står tættere på Det Europæiske Fællesskab, til trods for at de ikke er EU-medlem, al den stund at det er de folkevalgte demokrater i det norske storting, der kan sige ja eller nej til at lade norske soldater deltage i fælles missioner, hvorimod det danske Folketing ikke har den mulighed.
Marianne Jelved (RV), 2012-05-30:
Vi afviser ikke noget på forhånd, men vi betinger os, at det ser seriøst og realistisk ud, og at vi ikke skaber huller i økonomien, som vi har at slås med p.t. For en sikkerheds skyld skal jeg nævne, at det jo ikke er NOx'en og heller ikke sukkerafgiften, der er kommet i gang på nuværende tidspunkt.
Benedikte Kiær (KF), 2012-03-29:
er ordføreren så ikke enig i, at der er muligheder for at finde flere ressourcer ved at bruge udbud – som Bent Hansen, formand for Danske Regioner, selv har været ude med – eller ved at bruge det, som f.eks. den danske chef for Skånes Universitetssygehus, Bent Christensen, har været ude med, nemlig at man kan bruge lean, hvilket kan frigøre rigtig mange ressourcer?
Bertel Haarder (V), 2008-03-25:
Det betyder, at den enkelte elev, der så at sige kommer rullende ind i klassen, får de muligheder, der ligger i den organisationsform, og som en særlig garanti er der med lovforslaget lagt op til, at de enkelte forældre kan stille krav om, at deres barn bliver optaget i klassen pr. 1. august, når der er tale om en klasse med rullende skolestart.
Marianne Jelved (RV), 2017-03-23:
Det synes jeg faktisk er en rigtig klog betragtning, og det vil sige, at jeg udmærket på mit partis vegne kan anbefale at støtte det her forslag – for med den måde, det om følgegruppen er formuleret på i høringssvaret, har ministeren faktisk forpligtet sig på det.
Morten Messerschmidt (DF), 2021-11-17:
Jeg har bedt ministeren forholde sig til, og jeg citerer mig selv – når man nu kan det, er det jo et privilegium: Kan det passe, at konventionerne, herunder menneskerettighedskonventionen, har til formål at sikre, at dømte pædofile og voldtægtsmænd har ret til at se deres ofre?
Ole Vagn Christensen (S), 2002-12-05:
Angående det med ungeindsatsen er det bedste, et samfund kan gøre, jo sådan set det, vi så, dengang vi tog fat omkring de unge og fik fjernet ungdomsarbejdsløsheden, som var et langt, langt større problem for mange, mange mennesker uden for den gruppe, som var ramt, fordi det også drejede sig om deres familier og alt det dér.
Hans Andersen (V), 2012-04-19:
Men det er jo også i høringssvarene blevet foreslået, at vi skulle prøve at gøre brug af en oplysningskampagne og helt generelt prøve at få noget mere debat om det her, fordi vi sådan set jo helt åbenlyst mangler donorer – og specielt ægdonorer – så flere kan opnå at få børn.